«ΕΛΛΗΝΙΚΗ ΑΝΑΚΥΚΛΩΣΗ ΨΥΓΕΙΩΝ Α.Β.Ε.Ε.»

ΕΚΘΕΣΗ ΔΙΑΧΕΙΡΙΣΗΣ 
ΕΠΙ ΤΩΝ ΟΙΚΟΝΟΜΙΚΩΝ ΚΑΤΑΣΤΑΣΕΩΝ ΤΗΣ ΧΡΗΣΕΩΣ 2018
(1η  Ιανουαρίου – 31η Δεκεμβρίου 2018)

Κύριοι Μέτοχοι,

Η παρούσα Ετήσια Έκθεση Διαχείρισης του Διοικητικού Συμβουλίου της εταιρείας  “ΕΛΛΗΝΙΚΗ ΑΝΑΚΥΚΛΩΣΗ ΨΥΓΕΙΩΝ Α.Β.Ε.Ε”, αφορά τη χρήση από 1ης Ιανουαρίου έως 31ης Δεκεμβρίου 2018 και συντάχθηκε και είναι εναρμονισμένη με τις διατάξεις του Ν. 4548 (άρθρο 150).
Στην παρούσα έκθεση όλες οι επιμέρους θεματικές ενότητες, οι οποίες είναι απαραίτητες, με βάση το ως άνω νομοθετικό πλαίσιο, απεικονίζουν με τρόπο αληθή και συνοπτικό πλην όμως ουσιαστικό, όλες τις σχετικές και αναγκαίες κατά το νόμο πληροφορίες, προκειμένου να εξαχθεί μια ουσιαστική και εμπεριστατωμένη ενημέρωση για τη δραστηριότητα της Εταιρείας κατά την εν λόγω χρονική περίοδο. 

Σκοπός των θεματικών ενοτήτων της έκθεσης είναι η ενημέρωση των χρηστών: 

· Για την χρηματοοικονομική θέση, τις επιδόσεις και τα λοιπά πληροφοριακά στοιχεία της Εταιρείας κατά την εξεταζόμενη χρήση,
· Για τα σημαντικά γεγονότα που έλαβαν χώρα κατά την διάρκεια της εξεταζόμενης χρήσης και την επίδρασή τους στις ετήσιες Οικονομικές καταστάσεις,
· Για τις προοπτικές και τους στρατηγικούς στόχους και της Εταιρείας,
· Για τους κινδύνους που ενδέχεται να προκύψουν για την Εταιρεία, 
· Για τις συναλλαγές που έγιναν μεταξύ της Εταιρείας και των συνδεδεμένων με αυτήν μερών,
· Για τα σημαντικά γεγονότα που έλαβαν χώρα μετά την λήξη της εξεταζόμενης χρήσης έως και την σύνταξη της παρούσης.

Η Έκθεση περιλαμβάνεται αυτούσια μαζί με τις οικονομικές καταστάσεις της Εταιρείας και τα λοιπά απαιτούμενα από τον νόμο στοιχεία, στην ετήσια οικονομική έκθεση που αφορά την κλειόμενη χρήση.

1.	Γενική παρουσίαση
1.1 Περιγραφή δραστηριοτήτων
[bookmark: _GoBack]Η εταιρεία “ΕΛΛΗΝΙΚΗ ΑΝΑΚΥΚΛΩΣΗ ΨΥΓΕΙΩΝ Α.Β.Ε.Ε” με αριθμό Γ.Ε.ΜΗ.: 114994237000 ιδρύθηκε το έτος 2006 από την εταιρία ΟΕΚΟ-SERVICE LUXEMBURG S.A. (O.S.L.) που εδρεύει στο Λουξεμβούργο. Το Νοέμβριο του 2007, η εταιρία «Ε.Κ.ΑΝ. Α.Β.Ε.Ε.» απέκτησε πλειοψηφικό ποσοστό στο μετοχικό της κεφάλαιο.
Τον Ιούλιο του 2008 υπεγράφη σύμβαση συνεργασίας με το αδειοδοτημένο από το Υ.Π.Ε.Κ.Α. Συλλογικό Σύστημα Εναλλακτικής Διαχείρισης των Α.Η.Η.Ε. και συγκεκριμένα με την Εταιρία «Ανακύκλωση Συσκευών Α.Ε.». Η έναρξη λειτουργίας της μονάδας για την πλήρη επεξεργασία και αξιοποίηση των ψυγείων πραγματοποιήθηκε το Νοέμβριο του έτους 2008.

1.2. Στόχοι
Στόχος της Εταιρείας είναι η διαρκής ανάπτυξή της στον τομέα του εξοπλισμού και της έρευνας, καθώς και στο πεδίο της πλήρους αξιοποίησης των προκυπτόντων υλικών, επενδύοντας στην απόκτηση της σχετικής τεχνογνωσίας.

Αποστολή της Εταιρείας είναι να προσφέρει υψηλού επιπέδου προϊόντα. Οι δραστηριότητες της Εταιρείας δημιουργούν προστιθέμενη αξία για τους πελάτες και τους εργαζομένους, αφήνουν θετικό περιβαλλοντικό αποτύπωμα και λειτουργούν προς όφελος των συνεργατών και των τοπικών κοινωνιών.

Αξίες όπως η χρηστή διοίκηση, η πρόνοια έναντι των ενδεχόμενων κινδύνων ή προβλημάτων, η μείωση του κόστους χωρίς να επηρεάζεται το επίπεδο υψηλής ποιότητας και η συνέπεια έναντι των πελατών και λοιπών συνεργατών, είναι τα ζητούμενα διαχρονικά για την εταιρεία και την διοίκηση της.

Προκειμένου να επιτευχθεί η παραγωγή υψηλού επιπέδου προϊόντων η εταιρεία συνεργάζεται με προμηθευτές οι οποίοι μοιράζονται τις ίδιες αρχές και παρέχουν υψηλά πρότυπα ποιότητας προϊόντων. Το δίκτυο αυτό προσφέρει την επιλογή της καλύτερης δυνατής παραγωγής συνεισφέροντας σε ένα τελικό αποτέλεσμα που ικανοποιεί τις ανάγκες των πελατών. 

Ενόψει λοιπόν των αυξημένων προκλήσεων, που καλούμαστε να αντιμετωπίσουμε, η επένδυση για την αναβάθμιση των παρεχόμενων προϊόντων προς τους πελάτες  θα αποτελέσει την κύρια στρατηγική μας για τα επόμενα έτη. 

1.3 Διοίκηση
Η επίβλεψη των εργασιών  και η διοίκηση της εταιρείας ασκείται από τετραμελές Διοικητικό συμβούλιο το οποίο εκλέγει η Γενική Συνέλευση και το οποίο απαρτίζεται από τους κατωτέρω:

	Όνομα και επώνυμο
	Θέση

	Hans Walter 
	Πρόεδρος ΔΣ 

	Γεώργιος Βακόντιος 
	Αντιπρόεδρος & Διευθύνων Σύμβουλος

	Juergen Hummel 
	Μέλος ΔΣ 

	Θεώνη Βακοντίου 
	Μέλος ΔΣ 



2. 	Οικονομική πορεία 

Δεδομένης της οικονομικής συγκυρίας και των συνθηκών που έχουν διαμορφωθεί στο ευρύτερο οικονομικό περιβάλλον, η οικονομική πορεία της εταιρείας κρίνεται ως ικανοποιητική. Όσον αφορά την εξέλιξη των του κύκλου εργασιών και των αποτελεσμάτων, ο κύκλος εργασιών ανήλθε σε ποσό ευρώ 2.975.010,49 και εμφάνισε αύξηση 8,19% συγκριτικά με την προηγούμενη χρήση ενώ τα αποτελέσματα της χρήσης μετά από φόρους (κέρδη) ανήλθαν στο ποσό ευρώ 552.900,01 (αύξηση 49,88%). Ο Ισολογισμός παρουσιάζει γενικό σύνολο Ενεργητικού και Παθητικού ευρώ 4.468.898,00.Αναφερόμενοι στα επιμέρους στοιχεία του ισολογισμού σημειώνουμε τα κάτωθι:


2.1.	Για τα μη κυκλοφορούντα περιουσιακά στοιχεία του ενεργητικού

1. Η αναπόσβεστη αξία των ακινήτων, ανέρχεται σε ποσό ευρώ 972.840,01, αναλύεται δε σε:
i. Γήπεδα, των οποίων η αξία κτήσεως ανέρχεται σε ποσό ευρώ 264.791,33.
ii. Κτίρια, των οποίων η αξία κτήσεως ανέρχεται σε ποσό ευρώ 1.530.974,96 ενώ η αναπόσβεστη αξία αυτών ανέρχεται στο ποσό των ευρώ 708.048,68.
2. Η αναπόσβεστη αξία του μηχανολογικού εξοπλισμού, ανέρχεται σε ποσό ευρώ 58.343,36, αναλύεται δε σε: αξία κτήσεως ποσού ευρώ 3.110.095,04 μείον συσσωρευμένες αποσβέσεις ποσού ευρώ 3.051.751,68
3. Η αναπόσβεστη αξία του λοιπού εξοπλισμού, ανέρχεται σε ποσό ευρώ 17.545,69, αναλύεται δε σε:
Έπιπλα & λοιπό εξοπλισμό των οποίων η αξία κτήσεως ανέρχεται σε ποσό ευρώ 234.690,06 ενώ η αναπόσβεστη αξία αυτών ανέρχεται σε ποσό ευρώ 17.545,69.
4. Η αναπόσβεστη αξία λοιπών άυλων, ανέρχεται σε ποσό ευρώ 0,02, αναλύεται δε σε: αξία κτήσεως ποσού ευρώ 230,90 μείον συσσωρευμένες αποσβέσεις ποσού ευρώ 230,88.
5. Οι Προκαταβολές και μη κυκλοφορούντα στοιχεία υπό κατασκευή αφορούν ακινητοποιήσεις υπό εκτέλεση και ανέρχονται σε ποσό ευρώ 272.472,70.
6. Οι συμμετοχές σε θυγατρικές, συγγενείς και κοινοπραξίες ανέρχονται σε αξίες κτήσεως συνολικού ποσού ευρώ 32.000,00 και αφορούν:
α) συμμετοχή κατά ποσοστό 100% και αξία κτήσεως ποσού ευρώ 31.000,00 στην ανώνυμη εταιρεία «WORLD RECYCLING INVEST S.A.»με έδρα το Λουξεμβούργο και 
β) συμμετοχή κατά ποσοστό 100,00% και αξία κτήσεως ποσού ευρώ 1.000, στην κυπριακή εταιρεία «SDK CIRCULAR ECONOMY SOLUTIONS CYPRUS LTD»

2.2.	Κυκλοφορούντα περιουσιακά στοιχεία

Για τα δεδομένα των Κυκλοφορούντων περιουσιακών στοιχείων έχουμε να σημειώσουμε τα εξής: 
1. Τα αποθέματα που εμφανίζονται στον Ισολογισμό με το ποσό των ευρώ 73.794,25 αφορούν έτοιμα και ημιτελή προϊόντα που προέκυψαν από την διενεργηθείσα φυσική απογραφή κατά την 31/12/2018 και είναι ικανά να εξυπηρετήσουν τις ανάγκες των πελατών. 
2. Τα δουλευμένα έσοδα περιόδου την 31/12/2018 ανέρχονταν στο ποσό ευρώ 5,26.
3. Οι εμπορικές απαιτήσεις που ανέρχονται στο ποσό των ευρώ 1.400.596,04 είναι από τις τρέχουσες συναλλαγές της εταιρείας και είναι ασφαλούς εισπράξεως. Σημειώνεται ότι το ανωτέρω ποσό των εμπορικών απαιτήσεων είναι μειωμένο με σχηματισμένη πρόβλεψη επισφαλών απαιτήσεων ποσού ευρώ 22.422,70.
4. Οι λοιπές απαιτήσεις ανέρχονται στο ποσό των ευρώ 141.566,61.
5. Τα προπληρωμένα έξοδα την 31/12/2018 ανέρχονταν στο ποσό ευρώ 4.545,85.
6. Τα ταμειακά διαθέσιμα & ισοδύναμα την 31/12/2018 ανέρχονταν στο ποσό ευρώ 1.495.188,21 και καλύπτουν τις ανάγκες της εταιρείας.

2.3.	Για τους λογαριασμούς του παθητικού

1. Τα Ίδια Κεφάλαια της εταιρείας ανέρχονταν στο ποσό των ευρώ 3.894.628,49.
2. Οι Προβλέψεις ανέρχονται σε ποσό ευρώ 22.109,73 και αφορούν και αφορούν αποκλειστικά προβλέψεις για παροχές σε εργαζομένους.
3. Οι υποχρεώσεις, μακροπρόθεσμου λήξεως, ανέρχονται σε ποσό ευρώ 283.905,63 και αφορούν κρατικές επιχορηγήσεις.
4. Οι υποχρεώσεις, βραχυπροθέσμου λήξεως, ανέρχονται σε ποσό ευρώ 268.254,14. Η εταιρεία είναι σε θέση ανά πάσα στιγμή να αντιμετωπίσει τις τρέχουσες υποχρεώσεις της, χωρίς ιδιαίτερα προβλήματα, διατηρώντας την καλή φήμη της στην αγορά.


2.4.	Αποτελέσματα χρήσης

	ΣΥΝΟΠΤΙΚΗ  ΚΑΤΑΣΤΑΣΗ ΑΠΟΤΕΛΕΣΜΑΤΩΝ ΧΡΗΣΗΣ

	 
	Χρήση
	Χρήση
	 

	 
	1/1/2018 - 31/12/2018
	1/1/2017 - 31/12/2017
	ΜΕΤΑΒΟΛΗ  %

	Κύκλος εργασιών
	2.975.010,49
	2.749.751,18
	8,19%

	Μικτά κέρδη / (ζημιές)
	801.699,32
	702.346,20
	14,15%

	Περιθώριο Μικτού κέρδους
	26,95%
	25,54%
	5,50%

	EBITDA
	763.627,76
	504.355,66
	51,41%

	EBIT
	695.600,53
	425.989,94
	63,29%

	Κέρδη προ φόρων
	692.643,75
	423.505,29
	63,55%

	Κέρδη μετά από φόρους
	552.900,04
	368.890,32
	49,88%



Ο κύκλος εργασιών ανήλθε στο ποσό των € 2.975 χιλ. έναντι € 2.749 χιλ. της προηγούμενης χρήσης και παρουσίασε αύξηση κατά 8,19%.

Τα μικτά κέρδη, ανήλθαν στο ποσό των € 802 χιλ. έναντι € 702 χιλ. της προηγούμενης χρήσης παρουσιάζοντας σημαντική αύξηση κατά 14,15%. 

Τα κέρδη προ φόρων, χρηματοδοτικών, επενδυτικών αποτελεσμάτων και αποσβέσεων (EBITDA), ανήλθαν στο ποσό των € 764 χιλ. € έναντι του ποσού των 504 χιλ. € της προηγούμενης χρήσης.  

Τα κέρδη προ φόρων της εταιρείας  ανήλθαν σε 693 χιλ. € έναντι 423 χιλ. € της προηγούμενης χρήσης παρουσιάζοντας σημαντική αύξηση κατά 63,55%.

Η ανάλυση της αλυσίδας αξίας και των ενσώματων και άυλων παγίων περιουσιακών στοιχείων, που χρησιμοποιήθηκαν από την εταιρεία στα πλαίσια της πραγματοποίησης των εργασιών της στη χρήση 2018, παρατίθενται στο σχετικό Προσάρτημα της ίδιας χρήσης.

2.5.	Διάθεση των αποτελεσμάτων
[bookmark: _Hlk12227748]
Η προτεινόμενη προς την Τακτική Γενική Συνέλευση των μετόχων διάθεση των αποτελεσμάτων είναι η ακόλουθη:
	Αποτέλεσμα χρήσεως προ φόρων 
	692.643,75

	Αποτελέσματα (ζημίες) προηγουμένης χρήσεως
	-14.981,42

	Σύνολο
	677.662,33

	Φόρος εισοδήματος χρήσεως
	-139.743,71

	Υπόλοιπο προς διανομή
	537.918,62

	[bookmark: RANGE!N114]Διάθεση των αποτελεσμάτων:
	

	Τακτικό Αποθεματικό
	24.057,01

	Μέρισμα
	485.000,00

	Αφορολόγητα αποθεματικά
	25.142,48

	Υπόλοιπο κερδών εις νέο
	3.719,13

	
	537.918,62



2.6.	Οικονομικοί δείκτες
	
	
	
	
	31/12/2018
	31/12/2017

	Α. ΑΡΙΘΜΟΔΕΙΚΤΕΣ ΡΕΥΣΤΟΤΗΤΟΣ (LIQUIDITY RATIOS)
	
	
	
	
	
	
	

	Α1. Αριθμοδείκτης Κεφαλαίου Κίνησης
	
	Κυκλοφορούν Ενεργητικό
	
	3.115.696,22
	
	1161,47%
	2.772.173,81
	
	981,96%

	     CURRENT RATIO
	
	Βραχυπρόθεσμες Υποχρεώσεις 
	
	268.254,15
	
	
	282.309,36
	
	

	
	
	
	
	
	
	
	
	
	

	A2. Ρευστότητας    
	
	Κυκλοφορούν Ενεργ.-Αποθέματα
	
	3.041.901,97
	
	1133,96%
	2.553.566,21
	
	904,53%

	      QUICK RATIO
	
	Βραχυπρόθεσμες Υποχρεώσεις 
	
	268.254,15
	
	
	282.309,36
	
	

	
	
	
	
	
	
	
	
	
	

	A3.Αμεσης  Ρευστότητας    
	
	Διαθέσιμα 
	
	1.495.188,21
	
	557,38%
	1.150.517,66
	
	407,54%

	     ACID TEST RATIO
	
	Βραχυπρόθεσμες Υποχρεώσεις 
	
	268.254,15
	
	
	282.309,36
	
	

	
	
	
	
	
	
	
	
	
	

	Β. ΑΡΙΘΜΟΔΕΙΚΤΕΣ ΔΙΑΡΘΡΩΤΙΚΗΣ ΙΣΟΡΡΟΠΙΑΣ (CAPITAL STRUCTURE RATIOS)
	
	
	
	
	

	Β1.Ξένων προς Ίδια Κεφάλαια
	
	Ξένο Κεφάλαιο
	
	552.159,78
	
	14,18%
	591.357,47
	
	17,70%

	     DEBT TO EQUITY
	
	Ίδια Κεφάλαια
	
	3.894.628,49
	
	
	3.341.728,45
	
	

	
	
	
	
	
	
	
	
	
	

	Β2. Βραχυπρόθ. υποχρεώσεις προς Ίδια Κεφάλαια
	
	Βραχυπρόθεσμες Υποχρεώσεις 
	
	268.254,15
	
	6,89%
	282.309,36
	
	8,45%

	      CURRENT LIABILITIES TO NET WORTH
	
	Ίδια Κεφάλαια
	
	3.894.628,49
	
	
	3.341.728,45
	
	

	
	
	
	
	
	
	
	
	
	

	Β3.Ιδίων Κεφαλαίων προς σύνολο υποχρεώσεων
	
	Ίδια Κεφάλαια
	
	3.894.628,49
	
	705,34%
	3.341.728,45
	
	565,09%

	OWNER'S EQUITY TO TOTAL LIABILITIES
	
	Σύνολο Υποχρεώσεων
	
	552.159,78
	
	
	591.357,47
	
	

	
	
	
	
	
	
	
	
	
	

	Β4. Κυκλοφορούν  προς το Συνολικό Ενεργητικό
	
	Κυκλοφορούν Ενεργητικό
	
	3.115.696,22
	
	69,72%
	2.772.173,81
	
	70,15%

	      CURRENT ASSETS TO TOTAL ASSETS RATIO
	
	Συνολικό Ενεργητικό
	
	4.468.898,00
	
	
	3.951.698,45
	
	

	
	
	
	
	
	
	
	
	
	

	Γ. ΑΡΙΘΜΟΔΕΙΚΤΕΣ ΑΠΟΔΟΤΙΚΟΤΗΤΟΣ (PROFITABILITY RATIOS)
	
	
	
	
	

	Γ1. Μικτού Κέρδους Εκμεταλλεύσεως
	
	Μικτά Κέρδη
	
	801.699,32
	
	26,95%
	702.346,20
	
	25,54%

	      GROSS PROFIT MARGIN
	
	Κύκλος Εργασιών
	
	2.975.010,49
	
	
	2.749.751,18
	
	

	
	
	
	
	
	
	
	
	
	

	Γ2. Αποδοτικότητας Ιδίων Κεφαλαίων 
	
	Κέρδη Χρήσης προ Αποσβέσεων
	
	760.670,98
	
	19,53%
	501.871,01
	
	15,02%

	  προ αποσβέσεων RETURN OF INVESTMENT
	
	Καθαρή Θέση
	
	3.894.628,49
	
	
	3.341.728,45
	
	

	
	
	
	
	
	
	
	
	
	

	Δ. ΔΑΠΑΝΩΝ ΛΕΙΤΟΥΡΓΙΑΣ (OPERATING EXPENSES RATIOS)
	
	
	
	
	
	

	Δ1.Λειτουργικών εξόδων
	
	Κόστος πωληθ.+ λειτουργ.έξοδα
	
	2.373.434,34
	
	79,78%
	2.218.049,71
	
	80,66%

	      OPERATING RATIO
	
	Κύκλος Εργασιών
	
	2.975.010,49
	
	
	2.749.751,18
	
	

	
	
	
	
	
	
	
	
	
	

	Δ2. Λειτουργικών εξόδων προς πωλήσεις
	
	Λειτουργικά έξοδα
	
	200.123,17
	
	6,73%
	170.644,73
	
	6,21%

	      OPERATING EXPENSES TO NET SALES
	
	Κύκλος Εργασιών
	
	2.975.010,49
	
	
	2.749.751,18
	
	



3.	Κίνδυνοι και αβεβαιότητες
3.1. 	Εφοδιαστική αλυσίδα
Η εταιρεία καλύπτει τις ανάγκες της χρησιμοποιώντας έναν επαρκώς διαφοροποιημένο αριθμό προμηθευτών ώστε να περιορίσει την εμπορική εξάρτηση. Η προμήθεια υλικών εξετάζεται κατά περίπτωση σε σχέση με τα ιδιαίτερα χαρακτηριστικά των αναγκών της εταιρείας.

3.2. 	Προοπτικές για την νέα χρονιά
Η εταιρεία παρακολουθεί προσεκτικά τις εξελίξεις στο κλάδο και συνεχώς εκμεταλλευόμενη την φήμη της, την αποκτηθείσα εμπειρία και τις μακροχρόνιες συνεργασίες να επιτύχει την απόκτηση ακόμη μεγαλύτερου μεριδίου στην ανακύκλωση ψυγείων.

3.3.	 Κυριότεροι κίνδυνοι
Κίνδυνος τιμών αγοράς αποθεμάτων / υπηρεσιών
Η Εταιρεία εκτίθεται σε μεταβολές της αξίας των πρώτων υλών/εμπορευμάτων. Η Εταιρεία ελέγχει για τυχόν απομείωση των αποθεμάτων της αλλά και των λοιπών περιουσιακών της στοιχείων, όποτε εμφανίζονται τέτοιου είδους ενδείξεις και εφόσον συντρέχουν λόγοι απαξίωσης, προβαίνει στην απαραίτητη απομείωση, ώστε η αξία τους στις οικονομικές καταστάσεις να ταυτίζεται με την πραγματική.
 Η Εταιρεία δραστηριοποιείται σε κλάδο με έντονο ανταγωνισμό ο οποίος μπορεί να ενταθεί περαιτέρω στην προσπάθεια άλλων εταιρειών να αποκτήσουν μεγαλύτερο μερίδιο σε ήδη ώριμες αγορές. Ωστόσο οι μακροχρόνιες συνεργασίες της Εταιρείας δημιουργούν σημαντική δικλείδα ασφαλείας για τον εν λόγω κίνδυνο.

Συναλλαγματικός κίνδυνος 
Η εταιρία συναλλάσσεται με τους πελάτες και τους προμηθευτές της κατά κύριο λόγο σε ευρώ, ως εκ τούτου, δεν εκτίθεται σε μεγάλο βαθμό στις διακυμάνσεις συναλλαγματικών ισοτιμιών.
Ωστόσο εξαιτίας της συναλλαγής της με σημαντικό πελάτη-προμηθευτή που εδρεύει στο εξωτερικό εκτίθεται  στον συναλλαγματικό κίνδυνο που προέρχεται κυρίως από τις μεταβολές της ισοτιμίας του δολαρίου των ΗΠΑ.Η Εταιρεία προσπαθεί να περιορίσει τον εν λόγω κίνδυνο προγραμματίζοντας από πριν τις συναλλαγές με σκοπό το συνάλλαγμα να είναι προς το συμφέρον της.

Κίνδυνος επιτοκίων
Η Εταιρεία δεν έχει στο ενεργητικό της σημαντικά έντοκα στοιχεία, τα λειτουργικά έσοδα και οι ταμειακές ροές είναι ουσιωδώς ανεξάρτητα από μεταβολές στις τιμές των επιτοκίων. 
Η Εταιρεία δεν έχει δανειακές υποχρεώσεις.

Πιστωτικός κίνδυνος
Η Εταιρεία παρέχει αγαθά και υπηρεσίες αποκλειστικά σε αναγνωρισμένα και φερέγγυα αντισυμβαλλόμενα μέρη. Είναι πολιτική της Εταιρείας, η υποβολή σε διαδικασίες πιστοληπτικού ελέγχου όλων των πελατών, στους οποίους παρέχονται αγαθά και υπηρεσίες επί πιστώσει. 
Η Εταιρεία έχει ορίσει πιστωτικά όρια και συγκεκριμένους όρους πιστωτικής πολιτικής για όλες τις κατηγορίες των πελατών της.
Επιπρόσθετα, οι εμπορικές απαιτήσεις παρακολουθούνται, σε συνεχή βάση, με σκοπό την ελαχιστοποίηση του κινδύνου από επισφαλείς απαιτήσεις. Όσον αφορά τον πιστωτικό κίνδυνο που προκύπτει από τα υπόλοιπα χρηματοοικονομικά περιουσιακά στοιχεία της Εταιρείας, που αποτελούνται από μετρητά και ισοδύναμα μετρητών, ο κίνδυνος απορρέει από τη μη τήρηση των συμβατικών όρων από τον αντισυμβαλλόμενο, με μέγιστη έκθεση ίση με τη λογιστική αξία των χρηματοπιστωτικών αυτών μέσων. 

Κίνδυνος ρευστότητας
Η συνετή διαχείριση της ρευστότητας επιτυγχάνεται με την ύπαρξη του κατάλληλου συνδυασμού ρευστών διαθεσίμων και εγκεκριμένων τραπεζικών πιστώσεων.
Η εταιρεία διαχειρίζεται τους κινδύνους που μπορεί να δημιουργηθούν από έλλειψη επαρκούς ρευστότητας, φροντίζοντας να υπάρχουν πάντα εξασφαλισμένες τραπεζικές πιστώσεις προς χρήση.
Οι υπάρχουσες διαθέσιμες αχρησιμοποίητες εγκεκριμένες τραπεζικές πιστώσεις προς την εταιρεία είναι επαρκείς ώστε να αντιμετωπιστεί οποιαδήποτε πιθανή έλλειψη ταμιακών διαθεσίμων.

Κεφαλαιουχικός κίνδυνος
Ο σκοπός της διαχείρισης του κεφαλαιουχικού κινδύνου είναι η εξασφάλιση της συνεχιζόμενης δραστηριότητας της Εταιρείας (going concern) για να υπάρχουν ικανοποιητικές αποδόσεις για τους μετόχους, για να διατηρηθεί μια ιδανική κεφαλαιουχική δομή και για να μειωθεί το κόστος κεφαλαίου.

Η διατήρηση ή η προσαρμογή της κεφαλαιουχικής δομής, μπορεί να γίνει μέσω της προσαρμογής του ποσού των μερισμάτων που πληρώνονται στους μετόχους, της επιστροφής μετοχικού κεφαλαίου στους μετόχους, της έκδοσης νέων μετοχών ή της πώλησης περιουσιακών στοιχείων για να μειωθεί ο δανεισμός.

Η Εταιρεία δεν διατρέχει κεφαλαιουχικό κίνδυνο καθώς οι βασικοί δείκτες ρευστότητας για τις τελευταίες δύο χρήσεις αποτυπώνουν μεγάλη ρευστότητα και επάρκεια σε κεφάλαιο κίνησης ενώ ο δανεισμός παραμένει σε μηδενικά επίπεδα.

4. [bookmark: _Toc479317190][bookmark: _Toc201462654]Περιβαλλοντικά και λοιπά θέματα
Συμμόρφωση με την περιβαλλοντική νομοθεσία
Η Εταιρεία αναγνωρίζει την ευθύνη  για την προστασία του περιβάλλοντος και την ελαχιστοποίηση των περιβαλλοντικών επιπτώσεων ως απόρροια της λειτουργίας των παραγωγικών της εγκαταστάσεων. Όλες οι δραστηριότητες εκτελούνται σύμφωνα με την κείμενη νομοθεσία, τις απαιτήσεις και προδιαγραφές προστασίας του περιβάλλοντος ελαχιστοποιώντας κάθε τύπου όχληση.

5. Πολιτική ανθρώπινου δυναμικού
Τα μεγέθη που αφορούν στο απασχολούμενο προσωπικό παρατίθενται στην σημείωση 8.5 του προσαρτήματος.
Οι εργασιακές σχέσεις βρίσκονται σε άριστο επίπεδο, αφού η διαμόρφωσή τους, πέραν των προβλεπόμενων από τις σχετικές διατάξεις, βασίζεται πάνω στο σεβασμό των ανθρώπινων δικαιωμάτων και των εργασιακών ελευθεριών, πάνω στην ανάπτυξη πνεύματος αμοιβαίας κατανόησης και συνεργασίας, καθώς και στη καθιέρωση πολιτικών διοίκησης ανθρώπινου δυναμικού που καθορίζουν με σαφή και αμερόληπτο τρόπο όλα τα θέματα προσλήψεων, μετακινήσεων, προαγωγών, εκπαίδευσης, αμοιβών, πρόσθετων παροχών, αδειών και απουσιών. Στη χρήση δεν σημειώθηκε καμία απεργιακή κινητοποίηση, ενώ και το συνδικαλιστικό δικαίωμα είναι απολύτως σεβαστό.

Η εταιρεία συμμορφώνεται με την εργατική νομοθεσία και τις συλλογικές συμβάσεις όπου αυτές έχουν εφαρμογή, συμπεριλαμβανομένων των κανόνων υγιεινής και ασφαλείας.

Η εταιρεία επιθυμεί να εκπαιδεύεται και να επιμορφώνεται τακτικά το ανθρώπινο δυναμικό της βάσει των επαγγελματικών απαιτήσεων και λειτουργικών ή και ατομικών αναγκών. 

6. Μη χρηματοοικονομικοί δείκτες
Στην κλειόμενη χρήση δεν έχουν προκύψει αξιοσημείωτοι μη χρηματοοικονομικοί δείκτες που να χρήζουν ιδιαίτερης αναφοράς.

7. [bookmark: _Toc479317191]Λοιπά θέματα
7.1.	 Προβλεπόμενη εξέλιξη
Η εταιρεία ανταποκρινόμενη στις απαιτήσεις της σύγχρονης επιχειρηματικής πραγματικότητας, στοχεύει στη συνεχή βελτίωση της οργανωτικής της δομής και της εσωτερικής της επικοινωνίας και αποσκοπεί στην ταχύτερη και καλύτερη ανταπόκρισή της στις απαιτήσεις και προσδοκίες των πελατών.
Η Διοίκηση της εταιρείας αξιολογεί σε συνεχή βάση τους παράγοντες που επηρεάζουν την πορεία της και σχεδιάζει ενέργειες βελτιστοποίησης της απόδοσης της.

7.2. 	Έρευνα και ανάπτυξη
Η εταιρεία δεν διεξάγει έρευνα και δεν διαθέτει τμήμα ανάπτυξης.

7.3.  Πληροφορίες που αναφέρονται στην απόκτηση ιδίων μετοχών όπως προβλέπεται στην παρ. 2 του άρθρου 50 του ν.4548/2018. (περίπτωση γ της παρ. 3 του άρθρου 150 του ν. 4548/2018)
Δεν αποκτήθηκαν «ίδιες μετοχές», κατά την διάρκεια της χρήσης 2018.

7.4. 	Υποκαταστήματα
Δεν υπάρχουν υποκαταστήματα της εταιρείας. 

7.5. [bookmark: _Toc485598552]Σημαντικά γεγονότα που συνέβησαν από τη λήξη της χρήσης μέχρι την ημερομηνία υποβολής της παρούσας έκθεσης

Με την από 22/05/2019 Έκτακτη Γενική Συνέλευση αποφασίστηκε η μείωση του μετοχικού κεφαλαίου κατά ποσό € 1.000.000,00 με ακύρωση 1.000.000 μετοχών. Το νέο Μετοχικό Κεφάλαιο ανέρχεται σε € 485.000,00 και διαιρείται σε 485.000 μετοχές ονομαστικές αξίας € 1,00 έκαστη.

Αφού σας εκθέσαμε τα ανωτέρω συμπληρωματικά στοιχεία της διαχείρισης και των προοπτικών της εταιρείας, παρακαλούμε για την έγκριση των Οικονομικών Καταστάσεων.


Άγιοι Θεόδωροι Κορινθίας, 4 Ιουλίου 2019
	O ΑΝΤΙΠΡΟΕΔΡΟΣ & ΔΙΕΥΘΥΝΩΝ ΣΥΜΒΟΥΛΟ 
	ΤΟ ΜΕΛΟΣ ΤΟΥ Δ.Σ.

	
	

	
	

	 
	

	ΓΕΩΡΓΙΟΣ Δ. ΒΑΚΟΝΤΙΟΣ  
	ΗΛΙΑΣ Γ. ΜΑΡΓΑΡΙΤΗΣ 




ΒΕΒΑΙΩΣΗ 

Βεβαιώνεται ότι η ανωτέρω Έκθεση του Δ.Σ. που αποτελείται από οκτώ (8) σελίδες, είναι αυτή που αναφέρεται στην Έκθεση Ελέγχου που χορήγησα με ημερομηνία 10 Ιουλίου 2019.

Αθήνα, 10 Ιουλίου 2019
Ο ΟΡΚΩΤΟΣ ΕΛΕΓΚΤΗΣ ΛΟΓΙΣΤΗΣ

